Մարթա Այվազյանի խոսքով էլ՝ Արմեն Բայբուրդյանի նշանակումն «առաջին քայլն է՝ 2008 թ․ մարտի 1-ի հետ կապված ապօրինություններին գնահատական տալու և իրավիճակը շտկելու ուղղությամբ»: «Միգուցե ԱԳՆ աշխատակիցների անունը շատ է հնչել, շրջանառվել, բայց մենք գիտենք, որ այդ տարիներին հարյուրավոր մարդիկ են զրկվել աշխատանքից, որևէ գործունեություն ծավալելու իրավունքից: Մեզ հեռացնելու հրահանգը եկել էր հենց նախագահականից, նաև միջազգային կազմակերպություններին ասվել էր, որ որևէ դեպքում մեզ աշխատանքի չընդունեն»,- ասաց Մարթա Այվազյանը: